מאירה ברנע-גולדברג

מאירה ברנע־גולדברג (נולדה ב-16 באוקטובר 1978) היא סופרת, עורכת ספרותית ומבקרת ספרות ישראלית. ידועה בזכות כתיבת סדרת ספרי "כראמל".

 ביוגרפיה 
ברנע־גולדברג נולדה וגדלה בפתח תקווה.

במשך ארבע עשרה שנים עבדה ברשת "צומת ספרים" בתפקידים שונים. ביניהם מנהלת משאבי אנוש, מנהלת הדרכה ומנהלת שירות הלקוחות.

 כתיבה עיתונאית 
ברנע-גולדברג כותבת טור ספרותי העוסק בהמלצות על ספרי ילדים ונוער במאקו.

בעבר כתבה טורים קבועים בנושאים שונים, בין היתר במקומונים של רשת שוקן וטור באתר "Mako" בשם "סופר מאמי" בנושאים שונים הקשורים לאימהות ומשפחה. במאקו כתבה ברנע-גולדברג בעבר טור בעילום שם, בשם "ילד מיוחד שלי", בו תיארה את חוויותיה מגידול ילד על הספקטרום האוטיסטי.

לאחר תקופה בה היא כתבה בעילום שם, החליטה ברנע-גולברג לחשוף את סיפורה האישי-משפחתי:

 קריירה ספרותית 
בשנת 2011 הוציאה ברנע-גולדברג את ספרה הראשון, "כמה רחוק את מוכנה ללכת". הספר עוסק באישה, בבעלה ובתהליך הארוך אותו הם עוברים עד להולדת בנם הבכור. בחייה האישיים ארך התהליך הזה חמש שנים, שכללו טיפולי הפריה כושלים ולבסוף פנייה לאימוץ. עם זאת, בסופו של דבר ברנע־גולדברג ילדה את אבישי לאחר הריון טבעי. ספר זה נמכר בלמעלה מ-12 אלף עותקים.

כשהייתה ברנע־גולדברג באמצע כתיבת ספרה השלישי "משפחה לדוגמה", היא התבשרה כי בנה אובחן על הספקטרום האוטיסטי. במהלך העבודה על הספר היא התאימה את העלילה לחייה האישיים. לטענתה האבחון של בנה שינה לחלוטין את התנהלותה, והביא בצדו שינויים חיוביים. בעקבות היכרותה עם עולם האוטיזם והתעמקותה בו, היא החלה לכתוב בנושא, ובהמשך גם החלה להנחות קבוצות תמיכה להורים המתמודדים עם ילד המאובחן על הספקטרום האוטיסטי. "להורים עוזר מאוד לפתוח את הנושאים הכי קשים בסביבה, שבה כולם מכירים את מה שעובר עליהם".

הספר "הילדה שניסתה" מבוסס על חוויות העבר של ברנע גולדברג בבית הספר היסודי כאשר הייתה נתונה לביקורת מצד מורה בבית הספר היסודי שהשפיעה על תפיסת הביטחון העצמי שלה.

 כראמל - ספרים, סדרת טלוויזיה ומרצ'נדייז 
ממוזער|טקסט=מאירה ברנע-גולדברג במסגרת פסטיבל כראמל בדיזנגוף סנטר, אוגוסט 2022|מאירה ברנע-גולדברג בפסטיבל כראמל בדיזנגוף סנטר, אוגוסט 2022.|353x353 פיקסלים
נכון ליולי 2025, הסדרה מכרה חצי מיליון עותקים.

ספר הילדים והנוער שכתבה, "כראמל", נכנס בשנת 2016 למצעד הספרים המומלצים של משרד החינוך וזכה לשבחי הביקורת. .

הספר "כראמל 1" היה מועמד לפרס גפן בשנת 2015.

הספר "כראמל 2 - הנקמה" יצא לאור במרץ 2017. בנובמבר 2017 הספר נבחר לאחד המועמדים לעיטורי הצטיינות של "הפנקס" בקטגוריית ספר נוער מצטיין.

בשנת 2023 ובשנת 2025 הספר של כראמל היה הספר הישראלי המושאל ביותר בספריות תל אביב.

ביולי 2021 פורסם כי החלו הצילומים לסדרת טלוויזיה לנוער: "כראמל" המבוססת על סדרת ספרי כראמל. צילומי הסדרה, בכיכובם של יונתן בר אור (המגלם את רובי) ובובת החתול כראמל, בדיבובו של אמיר קריאף, החלו בקיץ 2021 והסדרה עלתה לשידור בינואר 2022 בכאן חינוכית. עונה שנייה עלתה לאוויר בפברואר 2023 ועונה שלישית עלתה בפברואר 2024. מאירה ובנה אבישי התארחו בהופעת אורח קצרה (עונה 1 פרק 11). בחנוכה 2022 עלתה בתיאטרון אורנה פורת הצגת כראמל, וב-2024 עלתה ההצגה השנייה, בה מגיעה הדמות ויש, המבוססת על בנה אבישי, ילד על הספקטרום.

באוגוסט 2022 התקיים פסטיבל כראמל הראשון בדיזנגוף סנטר אליו הגיעו 50,000 מבקרים וזכה להצלחה רבה. בדצמבר 2022 התקיימה השקה לספר השביעי בסדרה "סכנה בביצה" גם כן בדיזנגוף סנטר ואליה הגיעו 5,000 ילדים ובני נוער.

בסדרה הקלאסית של כראמל צפויים לצאת עשרה ספרים סך הכל ואליהם הצטרפה סדרת קומיקס כראמל מנוקדת המיועדת לראשית קריאה, המתארת מציאות מקבילה בה כראמל הוא למעשה חתול צעיר ושובב בן שמונה.

ספר הקומיקס הראשון בסדרה נכנס למצעד הספרים תשפ"ג, וזכה כספר האהוב ביותר על תלמידי ישראל.

ספר הקומיקס השלישי נכנס למצעד הספרים תשפ"ו.

במאי 2023 ראה אור ספר ילדים לפעוטות בשם "כראמל אתה לא יכול לעוף" ומשחקי קופסה של כראמל מבית פוקסמיינד. בנוסף יש חדר בריחה המבוסס על עלילת הספרים.
הספר השמיני בסדרת כראמל יצא לאור בדצמבר 2023, והספר התשיעי של כראמל יצא לאור בדצמבר 2024.

כראמל נכנס למקום השני ברשימת הספרים החשובים בישראל ב-25 השנים האחרונות.

בדצמבר יראה אור החלק העשירי והאחרון בסדרה.

ברנע-גולדברג עוסקת בהנחיית סדנאות כתיבה ועריכה ספרותית. בשנת 2022 נבחרה לאחת מנשות ואנשי השנה של כלכליסט. בפברואר 2023 נבחרה לקבל את אות האישה המובילה בעיר פתח תקווה. בין הסיבות לבחירתה צוין כי היא משלבת בספריה ילדים על הספקטרום האוטיסטי, במטרה לעודד ילדים לקבל את עצמם כפי שהם ולקבל את השונה.
ממוזער|מאירה ברנע-גולדברג לצד הכוכב בשדרת הכוכבים בהיכל התרבות פתח תקווה|297x297 פיקסלים
למאירה ברנע-גולדברג יש כוכב בשדרת הכוכבים בהיכל התרבות פתח תקווה לצד הסופרות תמר בורשטיין-לזר, אסתר שטרייט-וורצל והמשוררת אסתר ראב.

 חיים אישיים 
ברנע-גולדברג נשואה ואם לבן. מתגוררת בפתח תקווה.

 פרסים 
 פרס שרת התרבות והספורט בתחום היצירה הספרותית העברית לילדים ולנוער על שם דבורה עומר, על סדרת ספרי כראמל, 2018. מנימוקי ועדת הפרס:  .

 ספריה 
 כתיבה 
 ספרי מבוגרים 
 כמה רחוק את מוכנה ללכת (2011)
 משפחה לדוגמה (2015)
 מסעותי עם חמותי (2018)
 סבתא בורחת מהבית (2026)

 ספרי ילדים 
 כראמל (2014)
 כראמל: ספר שני: הנקמה (2017)
 כראמל: ספר שלישי: נער החידות (2018)
הילדה שניסתה (2019)
כראמל: ספר רביעי: האוצר הצהוב (2019)
רועי אמר (2020)
כראמל ואני ספר אישי (2020)
כראמל: ספר חמישי: היהלום האבוד (2020)
 הילדה שרצתה (2021)
 כראמל: ספר שישי: תעלומה כפולה (2021)
 כראמל הקומיקס: ההתחלה / איורים נדב נחמני (2022)
 על נמשים ולימונים (וגם על סבא מאיר) / איורים רמי טל (2022)
 כראמל: ספר שביעי: סכנה בביצה / איורים רמי טל (2022)
 כראמל אתה לא יכול לעוף / איורים רמי טל (2023)
 כראמל הקומיקס 2: חתול בצרה / איורים נדב נחמני (2023)
 כראמל: ספר שמיני: גברת בלום שולטת (2023)
 כראמל: ספר תשיעי: בעקבות אבני האודם (2024)
 כראמל הקומיקס 3: איך הגעתי למצב הזה? (2024)
 גברת בלום לא רוצה כלום (2024)
 כראמל הקומיקס 4: הרפתקה בקרקס (2025)
 גברת בלום והגלימה (2025)
 כראמל: ספר עשירי: הסוף? (2025)
 בן בן ודדה (2025)

כל ספריה יצאו לאור בהוצאת כנרת זמורה-ביתן דביר.

 קישורים חיצוניים 



 מאירה ברנע-גולדברג, ברשת החברתית פייסבוק
 הסכתים בהם התארחה מאירה ברנע-גולדברג


 הספרייה של מאירה - סקירת ספרי ילדים ונוער באתר מאקו
 סופר אמא - טור באתר מלאבס (מקומון)

 מאירה ברנע-גולדברג בתוכנית הטלוויזיה חוצה ישראל עם קובי מידן


 מחנות הספרים לחלום על דיסני: הסיפור של חתול הקסם כראמל, כאן חדשות, יוטיוב








 הערות שוליים 

קטגוריה:סופרות ישראליות
קטגוריה:סופרים ישראלים
קטגוריה:עובדי צומת ספרים
קטגוריה:עורכות ספרותיות ישראליות
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:בלוגריות ישראליות
קטגוריה:זוכות פרס דבורה עומר
קטגוריה:זוכי פרס דבורה עומר
קטגוריה:בלוגרים ישראלים
קטגוריה:עורכים ספרותיים ישראלים
קטגוריה:סופרים כותבי עברית
קטגוריה:סופרות כותבות עברית
קטגוריה:פתח תקווה: אישים
קטגוריה:ישראליות שנולדו ב-1978
קטגוריה:ישראלים שנולדו ב-1978